פיפילוטי ריסט

חשמלית ורודה בז'נבה, פיפילוטי ריסט
קו 17–71 פרט מתוך פנים חשמלית ורודה
פיפילוטי אליזבת׳ ריסט (באנגלית: Pipilotti Elisabeth Rist; נולדה ב-21 ביוני 1962) היא אמנית חזותית שווייצרית, הידועה בעיקר בעבודות וידאו ארט ניסיוני ואמנות מיצב.<ref></ref> יצירתה מוגדרת בעיקר כאמנות סוריאליסטית, אינטימית, מופשטת, העוסקת בגוף הנשי, ומסווגות לעיתים קרובות כאמנות פמיניסטית.

עבודותיה של ריסט ידועות באיכויות רב חושיות. הן מציגות תמונות מוקרנות חופפות, רוויות בצבע, המשלבות סאונד ומוצבות כחלק מסביבה גדולה יותר עם אזורים בהם הצופה יכול לשבת ולנוח. עבודותיה הופכות לעיתים קרובות את המבנה או הסביבה של גלריית הקוביה הלבנה לחוויה חושית יותר, חויה חזותית המשלבת מישוש ושמע.<ref></ref>

== קורות חיים וקריירה ==
פיפילוטי ריסט נולדה בשם אליזבת׳ ריסט<ref></ref> בגראבס בעמק הריין<ref name="hauserwirth-bio"></ref> לאב רופא ואם מורה.<ref name="rist"></ref> בשנת 1982 היא החלה להשתמש בשם "פיפילוטי", שילוב של כינוי ילדותה "לוטי" עם שמה של גיבורת ילדותה, הדמות של בילבי בת גרב (Pippi Longstocking) מספרי הילדים של אסטריד לינדגרן. לפני שהחלה ללמוד אמנות וקולנוע, למדה ריסט פיזיקה עיונית בווינה במשך סמסטר אחד.<ref></ref> בין השנים 1982 - 1986 למדה אמנות מסחרית, איור וצילום באוניברסיטה לאמנות חזותית בווינה. בהמשך למדה וידאו בבית הספר לעיצוב בבזל, שווייץ. משנת 1988 ועד 1994 היא הייתה חברה ב-Les Reines prochaines, להקת מוזיקה וקבוצת פרפורמנס. בשנת 1997 הוצגה עבודתה לראשונה בביאנלה בוונציה, שם הוענק לה פרס פרמיו 2000.<ref name="NewYorkerProfile"></ref> בין השנים 2002–2003 הוזמנה על ידי פרופסור פול מקארתי ללמד באוניברסיטת UCLA כחברת סגל אורח.

ריסט חיה ועובדת בציריך<ref></ref> עם בן זוגה היזם בלז רוט. לה ולרוט יש בן בשם הימלאיה.<ref></ref><ref name="NewYorkerProfile" />

סרטה העלילתי הראשון, ״פפרמינטה״, הוקרן בבכורה עולמית בפסטיבל הסרטים הבינלאומי בוונציה ה-66 בשנת 2009.<ref></ref> את עלילת הסרט היא מסכמת כ"אישה צעירה וחברותיה במסע למצוא את שילובי הצבעים הנכונים, איתם הם יכולים לשחרר אנשים מפחד ולהפוך את החיים לטובים יותר."<ref></ref>

בכתבה בעיתון ה-גארדיאן ב-2011, ריסט מגדירה את הפמיניזם שלה: "פוליטית", היא אומרת, "אני פמיניסטית, אבל באופן אישי, אני לא. מבחינתי, דימוי האשה באמנות שלי לא מייצג רק נשים: הוא מייצג את כל בני האדם. אני מקווה שבחור צעיר יכול לקבל מהאמנות שלי מה שכל אישה יכולה לקבל"<ref></ref>

== עבודות אמנות ==
במהלך לימודיה, החלה ריסט ליצור סרטים בפורמט סופר 8 מ״מ.<ref name="NewYorkerProfile" /> עבודותיה לרוב באורך דקות ספורות, ומתייחסות לפורמטים של תקשורת המונים כמו MTV ופרסום,<ref>Catherine M. Grant. </ref> עם שינויים בצבעים, במהירות ובסאונד.<ref></ref> עבודותיה עוסקות בדרך כלל בסוגיות הקשורות למגדר, למיניות ולגוף האדם .<ref></ref>

יצירותיה הצבעוניות והמוזיקליות משדרות תחושת אושר ופשטות. עבודותיה של ריסט נחשבות לפמיניסטיות על ידי מבקרי אמנות מסוימים ונמצאות באוספי אמנות חשובים רבים ברחבי העולם.

ביצירה ״I'm Not The Girl Who Misses Much״ (1986) ריסט רוקדת לפני המצלמה בשמלה שחורה עם שדיים חשופים, התמונות לעיתים מונוכרומטיות ומעורפלות. ריסטס שרה שוב ושוב את הביטוי "אני לא הבחורה שמתגעגעת להרבה", ומתייחסת לשורה הראשונה של השיר "Happiness Is a Warm Gun" של הביטלס. לקראת סוף הסרט, התמונה הופכת לכחולה ומטושטשת והסאונד מפסיק.<ref>Holly, Rogers, Sounding the Gallery: Video and the Rise of Art-Music [Oxford University Press, 2013]</ref>

ריסט נודעה לשמצה בשל העבודה Pickelporno (Pimple porno)" (1992)", יצירה העוסקת בגוף הנשי ועירור מיני. העבודה נעשתה באמצעות מצלמה עם עדשת עין הדג הנעה מעל גופיהם של בני זוג. הדימויים טעונים בצבעים עזים, מוזרים, חושניים ומעורפלים בו זמנית.

עבודת הווידאו Sip My Ocean" (1996)", מוקרנת כהשתקפות מראה על שני קירות סמוכים ומציגה סדרה חלומית של דימויים של אישה לבושה בביקיני שוחה מתחת למים בין כוסות תה שוקעות, טלוויזיות וחפצים ביתיים אחרים. העבודה מלווה בפסקול של ריסט שרה את השיר "Wicked Game" של כריס איסאק, כשמדי פעם שומעים צרחות חוזרות ונשנות של ריסט למילים "אני לא רוצה להתאהב".<ref></ref><ref name="NewYorkerProfile" />

העבודה Ever is Over All" (1997)״ מציגה אישה צעירה הולכת לאורך רחוב בעיר בהילוך איטי, ומנפצת בפטיש בצורת פרח טרופי את חלונות המכוניות החונות. בשלב מסוים שוטר ניגש אליה. העבודה נרכשה על ידי המוזיאון לאמנות מודרנית, ניו יורק.

תשעת קטעי הווידאו של ריסט ״Open My Glade״ הוצגו אחת לשעה על גבי מסך בכיכר טיימס בניו יורק, פרויקט של התוכנית "הודעות לציבור", שנוסדה בשנת 1980.

היצירה ״Pour Your Body Out״ היא מיצב מולטימדיה שהוזמן על ידי ארגון קלאוס ביזנבאך והוצב באטריום של המוזיאון לאמנות מודרנית בתחילת 2009.

=== אוספים ===
עבודתויה של ריסט נמצאות באוספי הקבע של מוזיאונים וגלריות, כולל המוזיאון לאמנות מודרנית<ref></ref> ומוזיאון גוגנהיים<ref></ref> בניו-יורק, המוזיאון לאמנות מודרנית בסן פרנסיסקו MoMA,<ref></ref> ומוזיאון המרכז Centraal באוטרכט.<ref></ref>

== תערוכות ==
[https://www.textilmuseum.ch/en/robes-politiques/ 'Robes politiques – Women Power Fashion', Textilmuseum St. Gallen, St. Gallen, Switzerland - March 19, 2021 – February 6, 2022]

'[https://www.momak.go.jp/Japanese/exhibitionArchive/2021/441.html Your Eye is My Island', National Museum of Modern Art, Kyoto, Japan - Aprll 6 to June 16, 2021]

'[https://www.cafka.org/cafka09/pipilotti-rist Open My Glade (Flatten)', Contemporary Art in the Public Sphere, Zurich, Switzerland - March 1 – September 22, 2019]

[https://www.mca.com.au/artists-works/exhibitions/pipilotti-rist/ 'Sip My Ocean', The Museum of Contemporary Art Australia, Sydney, Australia, November 1, 2017 – February 18, 2018]

'[https://www.newmuseum.org/exhibitions/view/pipilotti-rist-pixel-forest Open My Glade (Flatten)', Times Square Arts Midnight Moment, New York, New York - January 2017]

[https://www.newmuseum.org/exhibitions/view/pipilotti-rist-pixel-forest 'Pixel Forest', The New Museum, New York, New York - October 26, 2016 - January 15, 2017]

== השפעה ==
היצירה "Ever is Over All" הוזכרה בשנת 2016 על ידי ביונסה בסרט שמלווה את אלבומה Lemonade בו נראית הזמרת הולכת ברחוב בעיר מנפצת חלונות של מכוניות חונות עם מחבט בייסבול.<ref></ref>

== קישורים חיצוניים ==

* 
* 

== הערות שוליים ==

קטגוריה:אמנים שווייצרים
קטגוריה:אמניות
קטגוריה:נשים שווייצריות
קטגוריה:שווייצריות שנולדו ב-1962
קטגוריה:שווייצרים שנולדו ב-1962